Diari Oficial de la Generalitat Valenciana


Sumari del DOGV 9289, del 02-03-2022 (2022/1615)

RESOLUCIÓ de 24 de febrer de 2022, de la Direcció General de Funció Pública, per la qual s'adjudiquen destinacions a les persones participants en el concurs general número 94/2021, per a la provisió de llocs de treball de direcció, caps de secció i de nivell 24, de naturalesa funcionarial, d'administració especial, dels cossos A1-06 superior tècnic d'enginyeria informática, A1-14 superior tècnic d'enginyeria de telecomunicacions, A2-02 superior de gestió en enginyeria tècnica en informática, i A2-11 superior de gestió en enginyeria tècnica de telecomunicacions, de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9289

Data del DOGV
:   02-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1615


Data del document
:   24-02-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 24 de febrer de 2022, de la Direcció General de Funció Pública, per la qual s'adjudiquen destinacions a les persones participants en el concurs general número 94/2021, per a la provisió de llocs de treball de direcció, caps de secció i de nivell 24, de naturalesa funcionarial, d'administració especial, dels cossos A1-06 superior tècnic d'enginyeria informática, A1-14 superior tècnic d'enginyeria de telecomunicacions, A2-02 superior de gestió en enginyeria tècnica en informática, i A2-11 superior de gestió en enginyeria tècnica de telecomunicacions, de l'Administració de la Generalitat. [2022/1615]  
  
Per la Resolució de 8 de juliol de 2021, de la Direcció General de Funció Pública, es convoca concurs general número 94/2021 per a la provisió de llocs de treball de direcció, caps de secció i de nivell 24, de naturalesa funcionarial, d'administració especial, dels cossos A1-06 superior tècnic d'enginyeria informàtica, A1-14 superior tècnic d'enginyeria de telecomunicacions, A2-02 superior de gestió en enginyeria tècnica en informàtica, i A2-11 superior de gestió en enginyeria tècnica de telecomunicacions, de l'Administració de la Generalitat (DOGV 9126, 13.07.2021).  
La Resolució de 29 de desembre de 2021, de la Direcció General de Funció Pública, prorroga tres mesos el termini per a dictar la resolució que aprove la relació definitiva d'adjudicacions de llocs del concurs general 94/2021 (DOGV 9253, 11.01.2022).  
Finalitzada l'avaluació dels mèrits del personal participant i altres tràmits d'execució de la convocatòria, i revisades les al·legacions presentades a la proposta d'adjudicació provisional, la comissió de valoració formula proposta definitiva d'adjudicació, d'acord amb el que es preveu en la base setena de l'esmentada convocatòria.  
En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i per l'article 11 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, resolc:  
  
Primer. Adjudicació dels llocs de treball  
Fer públiques les puntuacions obtingudes per les persones participants en el concurs general número 94/2021, per a la provisió de llocs de treball de direcció, caps de secció i de nivell 24, de naturalesa funcionarial, d'administració especial, dels cossos A1-06 superior tècnic d'enginyeria informàtica, A1-14 superior tècnic d'enginyeria de telecomunicacions, A2-02 superior de gestió en enginyeria tècnica en informàtica, i A2-11 superior de gestió en enginyeria tècnica de telecomunicacions, de l'Administració de la Generalitat, i adjudicar amb destinació definitiva els llocs de treball relacionats en l'annex I de la present resolució. Es fa constar en relació amb l'annex I que per raons tècniques la puntuació continguda en l'apartat 3.2.1 constitueix la suma total de les puntuacions corresponents als apartats 3.2.1, 3.2.2 i 3.2.3 del barem de mèrits, segons es detalla en l'annex II.  
  
En el present concurs de provisió han participat quaranta-sis dones i seixanta-dos homes i han sigut adjudicats vint-i-sis llocs de treball a dones i quaranta-quatre a homes.  
  
Segon. Cessaments  
El personal que ocupa lloc de treball i ha obtingut destinació en el present concurs, cessarà d'ofici el dia 31 de març de 2022.  
Igualment, cessarà d'ofici el 31 de març de 2022 el personal que estiga ocupant un lloc de treball adjudicat en el present concurs.  
No obstant el que es disposa en l'apartat anterior, en el supòsit de no incorporar-se la persona adjudicatària, no es produirà el cessament del personal que ocupe lloc, bé amb destinació provisional o nomenament interí.  
  
Tercer. Preses de possessió  
L'acte de presa de possessió, al qual queda convocat tot el personal relacionat en l'annex de la present resolució, tindrà lloc l'1 d'abril de 2022.  
El lloc i hora de celebració de l'acte de presa de possessió, es comunicarà amb antelació suficient, a través de la web de la Generalitat (www.gva.es, Guia PROP, ocupació pública, apartat Descripció - indicar número de convocatòria i any - 94/2021).  
Els efectes econòmics i administratius de la presa de possessió seran del dia 1 d'abril de 2022.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen fer ús, si escau, de qualsevol altre que estimen procedent.  
  
València, 24 de febrer de 2022.- El director general de Funció Pública: David Alfonso Jarque.